     Z A P I S N I K

s 20. sjednice Vijeća Mjesnog odbora Medvedgrad, 10. siječnja 2023.
u mjesnoj samoupravi Medvedgrad, Mikulići 189

s početkom u 19:00 sati

NAZOČNI ČLANOVI VIJEĆA:

Petra Fabijačić, Gorana Marin, Biserka Kruc, Snježana Hržina, Mario Tudjek, Danijel Vuk, Edi Povrženić

OSTALI NAZOČNI:

Nevenka Antunović, stručni referent za rad tijela mjesne samouprave

Predsjedava Biserka Kruc, predsjednica Vijeća. Konstatira da je nazočno 7 od 7 članova što zadovoljava da se odluke mogu pravovaljano donositi.

Predsjednica daje Zapisnik s 19. sjednice od 05. prosinca 2022. na glasovanje te se isti jednoglasno usvaja.
Predsjednica daje dnevni red na usvajanje.
Jednoglasno usvojen slijedeći dnevni red:
D N E V N I   R E D


1.    Asfalterski program za 2023.

1. Aktualna komunalna problematika

2. Pitanja, prijedlozi i odgovori

· Izgradnja sustava javne odvodnje u ulici Himper od 10 do 26B – odgovor Vodoopskrbe i odvodnje

Ad. 1.  Asfalterski program za 2023.
Predsjednica otvara raspravu o točci dnevnog reda.
Nakon rasprave u kojoj su sudjelovali svi vijećnici, jednoglasno donesen slijedeći:
Z A K LJ U Č A K
o asfalterskom programu Plana malih komunalnih akcija 

Vijeća Mjesnog odbora Medvedgrad za 2023.

1.
Vijeće Mjesnog odbora Medvedgrad je sukladno s raspoloživim sredstvima mjesnog odbora iz Plana malih komunalnih akcija za 2023., donijelo svoje prioritete asfalterskog programa:

a)
Ulica Mikulići – od Ulice Gorenci do Ulice Mikulić gornji – asfaltiranje

b)   
Ulica II Belčina – zadnjih 10 m

2.
Ovaj Zaključak dostavit će se u Gradski ured za mjesnu samoupravu, civilnu zaštitu i sigurnost i Vijeću Gradske četvrti Črnomerec na daljnje postupanje.
Ad. 2.  Aktualna komunalna problematika
Predsjednica otvara raspravu te spominje projekt koji je u tijeku za obnovu Doma zdravlja Zagreb-Zapad u ulici Prilaz baruna Filipovića 11. Prilikom obnove navedene zgrade sve ordinacije bi se trebale preseliti u Dom zdravlja Zagreb- Centar u Dom željezničar.
Vijećnici su iskazali nezadovoljstvo s takvim prijedlog preseljenja te smatraju da bi bilo potrebno pronaći zamjensku lokaciju na području GČ Črnomerec.

Predsjednica napominje da se na lokaciji brane na Velikom potoku počelo odlagati smeće te kaže da se prijavi komunalnom redarstvu za izdavanje naloga za uklanjanje smeća te eventualno pronalaženje počinitelja kako bi se mogao kazniti.
Ad. 4.  Pitanja, prijedlozi i odgovori

· Izgradnja sustava javne odvodnje u ulici Himper od 10 do 26B – odgovor Vodoopskrbe i odvodnje

Predsjednica otvara raspravu o dostavljenom odgovoru iz Vodoopskrbe i odvodnje po pitanju izgradnje sustava javne odvodnje u ulici Himper od 10 do 26B u kojem se napominje da bi navedenu izgradnju trebao preuzeti VGČ Črnomerec.
Nakon kratke rasprave predsjednica zatvara sjednicu.
Sjednica završena u 20:20 sati.

Zapisnik vodila:

Nevenka Antunović
KLASA:   024-08/23-003/53
URBROJ: 251-13-11-03/004-23-2
Zagreb,     10. siječnja 2023.
Predsjednica

Vijeća Mjesnog odbora

Medvedgrad











     Biserka Kruc

